SPRC วอลุ่มหนา-บวกแรง 5% โบรกฯชี้กำไร Q2 โตทะลัก 248% แนะซื้อเป้า 15.20 บ.
SPRC วอลุ่มหนา-บวกแรง 5% โบรกฯชี้กำไร Q2 โตทะลัก 248% แนะซื้อเป้า 15.20 บ. โดย ณ เวลา 16.24 น. อยู่ที่ระดับ 14.50 บาท บวก 0.70 บาท หรือ 5.07% ด้วยมูลค่าซื้อขาย 483.73 ล้านบาท
23 ก.ค. 2561

ผู้สื่อข่าวรายงานว่า บริษัท สตาร์ ปิโตรเลียม รีไฟน์นิ่ง จำกัด (มหาชน) หรือ SPRC ณ เวลา 16.24 น. อยู่ที่ระดับ 14.50 บาท บวก 0.70 บาท หรือ 5.07% ด้วยมูลค่าซื้อขาย 483.73 ล้านบาท ราคาหุ้นวิ่งแรง 6 วันติดนับตั้งแต่หุ้นปรับตัวขึ้นจากระดับ 13.20 บาท เมื่อวันที่ 13 ก.ค.61

บล.เคจีไอ ระบุในบทวิเคราะห์ว่า SPRC แนะนำ”ซื้อ”เป้าพื้นฐาน 15.2 บาท ฝ่ายวิจัยฯคาดกำไรไตรมาส 2/61 = 2.1 พันล้านบาท (+248% เทียบช่วงเดียวกันของปีก่อน, -20% เทียบไตรมาสก่อนหน้า) การเติบโต เทียบช่วงเดียวกันของปีก่อน เป็นผลจากฐานต่ำปีก่อน (มีบันทึกขาดทุนสต๊อก) และการลดลง เทียบไตรมาสก่อนหน้า เป็นผลจากค่าการกลั่นที่ลดลง + ขาดทุนอัตราแลกเปลี่ยน ปรับคำแนะนำเป็น “ซื้อ” เพราะ มี Upside จากราคาเป้าหมาย +15% และปันผลเฉลี่ยอีก 8% และคาดธุรกิจโรงกลั่นน่าจะพ้นจุดต่ำสุดของปีแล้ว